మన్నించు.
దేవుడా.
నీ ఊపిరి నాకు తగులుతోంది.
నువ్వు ఆపాల్సిన పని లేదులే.
నీకు ఊపిరి తగిలేలా శ్వాస తీసుకోమని అనుమతి ఇచ్చినందుకు థ్యాంక్స్.
మళ్లీ మనం ఏకమైపోయినందుకు నాకు చాలా ఆనందంగా ఉంది.
నాకు కుర్చీలో కూర్చోవాలనుంది.
బాగా ఆలోచించే అంటున్నావా? బెవ్, బాబీలను పిలుచుకురానా?
నన్ను నువ్వు మోయలేవా?
అది కాదు.
నా వల్ల నీకేమీ కాకూడదని అలా అన్నా.
ఒకప్పుడు నాకు యోగా టీచర్ ఉండేవాడు, నొప్పి వరం లాంటిదని అన్నాడు.
వాడెవడో పిచ్చోడులా ఉన్నాడు.
- సరే, నేను సిద్ధంగా ఉన్నా. - సరే.
ఓరి దేవుడా.
సరే మరి.
మళ్లీ పాత రోజులు వచ్చాయి.
ఇది నూటికి నూరు శాతం సురక్షితమైనది. వినియోగదారులందరూ ఫైవ్ స్టార్స్ రేటింగ్ ఇచ్చారు.
ఏం చేస్తున్నారు?
ఒక్క నిమిషం ఆగు, లియన్. ఒకే ఒక్క నిమిషం.
తనకి ఇంకా బాగా లేదు. మళ్లీ గాయం ఏమైనా అవుతుంది.
ఏం పర్వాలేదులే.
దూసుకు పద.
బెవ్? బాబీ?
వస్తున్నాం.
బెవ్ తన కనుబొమ్మల స్టయిల్ కొత్తగా చేసుకుంటోంది. అయ్యాక వస్తాం.
నీ మందులు తీసుకురావడం మర్చిపోయా. ఇప్పుడే వస్తా.
డొరోతీ?
డొరోతీ.
డొరోతీ?
ఇలా రా.
నువ్వు బాగానే ఉన్నావా?
అతను నిన్ను ఈ చెత్త కుర్చీ ఎక్కనిచ్చాడంటే నమ్మలేకపోతున్నా.
- ఏం చేశావు తనని? - నేనేం చేయలేదు.
షాన్.
- ఏం జరిగింది? - నాకేమీ కాలేదు.
తనకి ఇంకా బాగా లేదని చెప్పా కదా.
- ఇంకాస్త ఉంటే పడిపోయుండేది తను. - నాకేం కాలేదు, నిజంగానే ఏం కాలేదు.
ఒక నిమిషం అందరూ మమ్మల్ని వదిలేసి వెళ్తారా?
ఒక నిమిషం అందరూ వెళ్లండి.
టర్నర్స్
దేవుడా.
"సీఎల్ఎస్ దగ్గర్లోని మందిరాన్ని హస్తగతం చేసుకుంది. మా దారితప్పిన కుసుమం మాకు కావాలి.
ఈ గురువారం చీకటి పడ్డాక మాకు ఒక అవకాశం ఇవ్వండి,
ఇక మీ కుటుంబం జోలికి రాము."
వాళ్లు రాసిందే ఇది.
ఇక మేము రావచ్చా, బంగారం?
ఒక్క నిమిషం, బెవ్. షాన్ బట్టలు మార్చుకుంటున్నాడు.
- కొత్తగా చేరిన పొరుగువారే అంటావా? - వాళ్లే అయ్యుండాలి.
హా.
చాలా ఇళ్ళ అమ్మకాలు ఒకేసారి జరిగాయి కదా?
వాళ్లు తనని అదుపులోకి తీసుకోవాలనుకుంటున్నారు. మనకి కూడా ఇదే సరైన అదును.
హా. కానీ వాళ్లు ఈ పనిని ఇదివరకే ఓసారి ప్రయత్నించారు కదా.
ఈసారి బాగా సన్నద్ధమయి ఉంటారు.
ఈసారి, మనం కూడా సాయపడవచ్చు.
మనం దూరితే, అంత మంచిది కాదేమో.
నా ఉద్దేశం వాళ్లకి సాయపడదామని కాదు. వాళ్లకి మార్గాన్ని సుగమం చేద్దాం అంతే.
"మాకు ఒక అవకాశం ఇవ్వండి" అని ఇక్కడ రాశారు కదా.
మనం ఒక పార్టీ ఇద్దాం. కాక్టెయిల్ పార్టీ ఇద్దాం,
స్ప్రూస్ వీధిలో కొత్తగా చేరిన వాళ్లందరినీ పిలుద్దాం.
సరే, కానీ మనం జాగ్రత్తగా ఉండాలి. చాలా అంటే చాలా జాగ్రత్తగా ఉండాలి.
జెరికో మన కళ్ల ముందే ఉండాలి, ఒక్క క్షణం కూడా మనం ఏమరపాటుగా ఉండకూడదు.
హా, మనం వాడిని కింద వాడి బొమ్మలున్న గదిలో ఉంచుదాం.
ఇక లియన్ విషయానికి వస్తే, తనని పక్కదోవ పట్టించే పని బెవ్, బాబీలకి అప్పజెప్పుదాం.
- అంటే, అందులో వాళ్లు నేర్పరులు కదా. - అవును.
అయ్యో, షాన్, అలా చేస్తే మనం చెడ్డవాళ్లం అవుతామా?
ఇప్పుడు మనం చెడ్డవాళ్లమే అంటావా?
పార్టీనా?
కొత్తగా చేరిన పొరుగువారికి స్వాగతం పలుకుతూ.
అలాంటివి నీకు నచ్చవని మాకు తెలుసు, అందుకే నీకు సిక్సర్స్ ఆటకి టికెట్ బుక్ చేశాం.
ఒక టికెటా? నేనొక్కడినే వెళ్లాలా?
లియన్ అవసరం ఇక్కడ ఉంది. తను సాయపడాలి కదా.
ఎందుకంటే, నీకూ, తనకి మధ్య ఉండేది…
అంత మంచి విషయం కాదు.
కొన్ని మార్పులు జరగాల్సిన అవసరం ఉంది.
ఇంకా నువ్వు ఎవరి పక్షాన ఉన్నావో నాకు తెలియాలి.
టికెట్ మీ దగ్గరే ఉంచుకోండి.
మీ ఇద్దరి ప్లాన్ ఏంటో నాకు తెలీదు,
కానీ నా జీవితంతో మాత్రం మీరు చెలగాటమాడోద్దు.
ఇది ఇప్పుడు లియన్ ఇల్లు. తను ఇక్కడే ఉండాలి.
తను ఇక్కడ ఉండనక్కర్లేదు.
మళ్లీ తనని తరిమేసే ప్లాన్ వేస్తున్నావా?
గతంలో ఎన్నిసార్లు నువ్వు ఈ పని చేయాలని చూసినా,
ప్రతిసారి ఘోరంగా విఫలమయ్యావు కదా?
నీ ప్రియురాలిగా అత్యంత భయంకరమైన ఈ పిల్లని
ఎలా ఎంచుకున్నావు?
తనే నన్ను ఎంచుకుంది.
వాడిని నేను చూసొస్తా.
డొరోతీ నా ప్రియురాలిపై దాడి చేసేటప్పుడు సాటి మగాడిగా కనీసం ఒక్కసారైనా
నా పక్షాన నిలవరాదు.
ఇది నీ గురించి కాదు.
లియన్ విచిత్రమైన పిల్ల అని మనందరికీ తెలుసు, కానీ ఇందులో ఇంకా చాలా అంశాలున్నాయి.
తనకి అసాధారణమైన శక్తులున్నాయి, జూలియన్. తను మాయ చేసేయగలదు.
మనస్సులో ఏం అనుకుంటే, అది చేసేయగల అతీత శక్తి తనకి ఉన్నట్టుంది.
తను చాలా ప్రమాదకరమైన వ్యక్తి, జూలియన్.
- నీకేమైనా పిచ్చి పట్టిందా? - అయ్య బాబోయ్.
తనలో ఏదో క్షుద్ర శక్తి ఉంది అన్నట్టు నువ్వు ప్రవర్తిస్తున్నావు.
- నువ్వేం మాట్లాడుతున్నావో నీకే అర్థం కావట్లేదు. - సరే.
తర్వాతి కొన్ని రోజులు తన చుట్టూ జరిగే వాటిని గమనించు.
తనతో ఏదో తేడా ఉందని నీకు అప్పటికీ అనిపించకపోతే, అప్పుడు నేను పిచ్చోడినని ఒప్పుకుంటా,
ఇదే నా సవాలు.
నువ్వు షూటింగ్ కి వెళ్లాలి కదా.
ఆఖరి నిమిషంలో షెడ్యూల్ మారింది.
ఏం చేస్తున్నావు?
ఈ వీధిలో కొత్తగా చేరినవారితో పరిచయాలు పెంచుకోవడానికి చిన్న పార్టీ నిర్వహిస్తే
బాగుంటుందని, నాకు, డొరోతీకి అనిపించింది. కాబట్టి నేను వెళ్లి వాళ్లని పిలిచి వస్తా.
అలాగా.
నువ్వు నా దగ్గర విషయాలను దాచకుండా ఉంటేనే మంచిది, షాన్.
- హలో. - హాయ్. నా పేరు షాన్ టర్నర్, ఈ సంధులో చివర ఉంటాం.
మేము ఒక పార్టీ నిర్వహిస్తున్నాం, కాబట్టి మీరు కూడా రండి.
- థ్యాంక్యూ. - పర్వాలేదు.
- ఎప్పుడు? - గురువారం రాత్రి, ఇంచుమించుగా ఏడు గంటలకి.
- నేను నా భార్యకి చెప్తానులే. - సూపర్.
జాగ్రత్త.
నేనేమైనా తీసుకురానా?
నేను నెల్లూరు చేపల పులుసు చేసుకు వస్తే ఆవురావురుమంటూ తింటారు.
ఏమీ వద్దు, మీరు రండి చాలు.
హాయ్.
- హాయ్, నేను… - పార్టీ ఉందా?
మీరు వేరొకరికి చెప్తుండగా విన్నాం.
సరే.
మీరేంటి ఇంత ఆహారం తెచ్చుకున్నారు?
అదేం లేదు. ఏదో తినాలనిపించి తెచ్చుకున్నాం.
నేను కాస్ట్ కోలో షాపింగ్ కి వెళ్లకూడదని ఆష్ అంటుంటాడు.
కర్క్ ల్యాండ్ చీరియోస్
మీరేదో పార్టీ ఉంది అంటున్నారు కదా?
ఆహా. గురువారం సాయంత్రం సుమారుగా ఏడు గంటలకి.
మేము వస్తాం.
సూపర్. సరే మరి. రోజంతా కులాసాగా గడపండి.
- థ్యాంక్స్. - మీకు కూడా.
నేను ఆ యువ జంట గురించి తప్పుగా అనుకొని ఉండవచ్చు, కానీ ఏదైతే ఏంటిలే.
అందరూ వస్తామని అన్నారు, కాబట్టి పార్టీ జరిగేటప్పుడే ప్లాన్ చేద్దాం.
నన్ను అడిగితే, వాళ్లు ఇక్కడికి వచ్చేదాకానే మన పని, ఆ తర్వాత వాళ్లే చూసుకుంటారు.
మన పని అంతటితో అయిపోదు అనుకుంటా.
మనం వాళ్లెవరో కనిపెట్టి, వాళ్లకి సాయపడాలి.
నువ్వన్నది నిజమే.
మనం వాళ్లని కొన్ని ప్రశ్నలు అడిగి,
వాళ్లు ఇలాంటి ప్రాంతంలో ఇళ్లను కొనాలనుకొనే రకమైన వాళ్లేనా అని
మనం కనుగొనాలి, లేదా వాళ్ళు…
- వాళ్లు నటిస్తున్నారేమో తేల్చాలి. - అంతే.
వాళ్లు అమాయక బతుకులు బతుకుతుంటారు,
రాని నవ్వు నవ్వుతుంటారు…
మీకేం కావాలో అది మీరు తీసేసుకోవాలి.
మీరు ఈ పని చేయగలరు.
ఎలాగో చూపుతా రండి.
ఇవి నావి.
పుస్తకంలో రాసి ఉన్నవన్నీ ఏదోక విధంగా జరిగాయనే అనుకోవచ్చు.
మీకేమైనా కావాలి అనిపిస్తే…
దాన్ని ఒకచోట రాయండి.
షాన్!
అప్పుడు సమాధానం దానంతట అదే లభిస్తుంది.
మీరు అర్హులే అన్న విషయాన్ని
- మీరు నమ్మాలి, అంతే. - నేను ఒకటి తీసుకుంటా.
అక్కడ ఏం జరుగుతోంది?
ఇప్పుడు వీళ్ళు పార్కులోనే ఉంటున్నారా?
పరిస్థితులు ఇంత దారుణంగా తయారయ్యాయని నువ్వు నాకెప్పుడూ చెప్పలేదే?
అంటే అప్పుడు నువ్వు నాతో మాట్లాడటం లేదు కదా.
ఎవరు వీళ్లంతా?
చర్చ్ ఆఫ్ లెసర్ సెయింట్స్ కి చెందిన మాజీ సభ్యులు.
వీళ్ళంతా చర్చిని వదిలేసి, లియన్ భక్తులు అయిపోయారు.
ఈ పిచ్చి అంతం అవ్వాలి.
రేపటికి తను ఉండదు.
ఈ సారి మనం ఎట్టి పరిస్థితుల్లో విఫలం కాకూడదు.
చాలా పదునుగా ఉంది.
నిత్యం వాడే ఈ వస్తువు కూడా చెడ్డవాళ్ల చేతిలో పడితే ప్రమాదకరమైనదిగా మారిపోతుంది,
అది భలే గమ్మత్తైన విషయం కదా?
అవును.
నేను వాటిని జాగ్రత్తగా తాళం వేసి ఉంచాలి.
ఎందుకు ఈ పార్టీ ఇస్తున్నారు, షాన్?
చాలా నెలల పాటు డొరోతీ పడకకే పరిమితం అయిపోయి ఉంది. తను జనాలతో కలవాలి.
తను ఆనందంగా ఉండటమే నాకు కావాలి.
సరే.
మీ రహస్యాలు మీ దగ్గరే ఉంచుకోండి.
కానీ నాకు ఈ కుటుంబమంటే ప్రాణం.
ఏదీ కూడా దాన్ని మార్చలేదు.
ఏదీ కూడా.
షాన్ చేసిన కేకు అదిరిపోతోంది.
నేను డొరోతి టర్నర్ ఇంట్లో ఉన్నానంటే అస్సలు నమ్మలేకపోతున్నాను.
- ఫోటో? - నేను తీస్తాలే.
- థ్యాంక్యూ. - మరేం పర్లేదు.
హేయ్. నువ్వు ఇక్కడ జెరికోతో ఉండు.
నేను పార్టీలో అందరినీ పలకరిస్తాను, నువ్వు వీడిని చూస్తూ ఉండు.
పర్వాలేదు. నేను ఏం చేస్తుంటాను అని జనాల చేత అడిగించుకోవడం కన్నా
వీడికి "చందమామ రావే" పాట పాడటమే మేలు.
ఇంతకీ నువ్వు ఏం చేస్తుంటావు?
దొబ్బేయ్.
మీ షోలో దాదాపు ప్రతి ఎపిసోడ్ మేము చూశాం.
ప్రతి ఎపిసోడ్?
నేను అయితే అన్నీ చూడలేదనుకోండి.
కానీ నా భార్య…
నాకు ఒక ఆటోగ్రాఫ్ ఇస్తావా, సోగ్గాడా?
తప్పకుండా.
షాన్ టర్నర్ వంటల రారాజు
గోర్మేట్ గాంట్లెట్ లోని ప్రతి ఎపిసోడ్ నేను చూశాను,
వాళ్ల హోస్టులలో నువ్వే అత్యంత అందగాడివి.
ప్రతి ఎపిసోడ్ చూశారా?
పోయిన వారం మా షోలో చేసిన కొత్త వంటకం ఏంటి?
నువ్వు వేసుకొన్న టైట్ జీన్స్?
నా భార్య ఏదైనా సూటిగా చెప్పేస్తుంది.
వంటగదిలో నాకు ఒక చిన్న పనుంది. నేను ఇప్పుడే వస్తా.
- నాకు హెలన్ బియర్డ్ అంటే చాలా ఇష్టం. - ఓహ్… తనలో చాలా ప్రతిభ ఉంది.
ఒక్క నిమిషం.
తను అశ్లీలమైన చిత్రాలను గీస్తోందని సోదిగాళ్లు అంటూ ఉంటారు కానీ, అదంతా వాళ్ల పిచ్చి.
మీకు కళ అంటే ఇష్టమా? సూపర్. మీకు నచ్చిన ఇంప్రెషనిస్ట్ ఎవరు?
డెగా.
మంచి పేరే చెప్పారు.
నాకు మానే అంటే ఇంకా ఎక్కువ ఇష్టం.
మరి మీ సంగతేంటి?
కళల గురించి సూజీకి తెలుసు. నాకైతే అన్నీ నచ్చేస్తాయి.
బాగుంది. దేవునిపై మీ అభిప్రాయం ఏంటి?
ఏంటి?
ఆమే కనుక ఉండుంటే, ఆమెకి తోలుబొమ్మలాట అంటే ఇష్టం ఉండుంటుంది.
బాగా చెప్పారు. థ్యాంక్స్. పనికొచ్చేదే చెప్పారు.
ఏంటి?
షాన్ చేసిన కేకు అదిరిపోతుంది.
ఇదుగోండి.
మీరు ఇక్కడికి కొత్తగా వచ్చారు కాబట్టి, మిమ్మల్ని ఒక ముఖ్యమైన ప్రశ్న అడుగుతాను.
మంచి వైన్ కోసం మీరు ఎక్కడికి వెళ్లి కొంటారు?
నిజానికి, మా వైన్ ని మేమే చేసుకుంటాం.
హా, కృతిమ పదార్థాలేమీ ఉండవు.
బక్స్ కౌంటీలో మాకు ఒక వైన్ యార్డ్ ఉంది.
మేము కాస్త తెచ్చేవాళ్లమే.
కానీ… మేమేమి అనుకుంటామా అని అందరూ బలవంతంగా తాగుతారేమో అని తేలేదు.
ఎందుకు? ఆ వైన్ బాగుండదా?
అంటే…
బాగుండదు.
సారీ, ఆ ప్రశ్న నేను అడిగి ఉండాల్సింది కాదు.
ఒక్క నిమిషం, ఇప్పుడే వస్తాను. నేను…
మీ జంట అంత అదృష్టమైన జంట ఇంకెక్కడా ఉండదేమో.
అవును. పిల్లలు బోరింగ్ గా ఉంటే చాలా ప్రశాంతంగా ఉంటుంది.
ఇక్కడ ఎందుకు ఇళ్లు తీసుకోవాలనుకున్నారు?
ఇవాన్ కి, నాకు ఫీలడెల్ఫియా చాలా ఏళ్ల క్రితమే నచ్చేసింది,
"సరే, అక్కడికే వెళ్లిపోదాం," అని అనుకున్నా.
బ్రిన్ మార్ ఆసుపత్రిలో నాకు ఉద్యోగం వచ్చింది.
నేను ఫిలడెల్ఫియాకి ఎందుకు వచ్చారని అడగలేదు, ఇక్కడికి ఎందుకు వచ్చారని అడుగుతున్నా.
నేరాలు చాలా జరుగుతున్నాయి.
నాపైనే పలుసార్లు దాడి జరిగింది,
ఇంట్లో ఒంటరిగా ఉన్నప్పుడు కూడా దాడి జరిగింది.
దేవుడా. అది చాలా దారుణం అయ్యుంటుంది.
నేనేమీ మీ జాలి కోసం ఇదంతా చెప్పట్లేదు.
మీరు ఇక్కడికి వచ్చారంటే, మీకు చాలా ధైర్యం ఉండుండాలి అని అంటున్నా.
లేదా మీకు పిచ్చి అయినా అయ్యుండాలి.
ఈ పార్టీ చాలా బాగుంది కదా?
చర్చికి సంబంధించినవి ఏవైనా ఉన్నాయేమో వెతకండి.
ఇంకో ఇంటికి వెళ్దాం.
నా పాపాలను నెత్తుటితో కడుగుము నీ ఆత్మతో నన్ను పరిశుద్ధం చేయుము
మీలో ఎవరైనా చర్చికి వెళ్తారా?
మత విశ్వాసాలు లేవు నాకు.
మీలో ఎవరైనా ఫామ్ లో ఉంటారా?
నెక్సీమ్ డాక్యుమెంటరీపై మీ అభిప్రాయం ఏంటి?
బైబిల్ అంటే మీకు ఇష్టమేనా, ఇష్టం లేదా?
కూల్ ఎయిడ్ విషంలో మీకు నచ్చిన ఫ్లేవర్ ఏంటి?
యుగాంతం ఎప్పుడు వస్తుందని అంటారు?
మనం డిటెక్టివ్స్ గా అస్సలు పనికి రాము.
మీరు బాగా ఆస్వాదిస్తున్నారా?
అవును. మీ ఇల్లు చాలా బాగుంది.
థ్యాంక్యూ. వంట గది చూశారా?
సూపర్ గా ఉంది.
షాన్ ఇక్కడే గడిపేస్తుంటాడేమో.
మాకు పెరడు అంటే చాలా ఇష్టం.
కావాలంటే, మీరు అక్కడికి వెళ్లి రాత్రి వేళ అందాలను ఆస్వాదించవచ్చు.
లియన్?
పెరటి తలుపును చెక్ చేసి, లాక్ చేసి ఉందో చూసిరా.
నాతో మాట్లాడుతున్నావా నువ్వు?
నువ్వు చేస్తావా? లేదా చేసేవాళ్లకి చెప్పమంటావా?
మీలో ఏదో తేజస్సు ఉంది.
నేను ఫోటోగ్రఫీ ప్రొఫెసర్ ని,
కొత్త మోడల్స్ కోసం ఎప్పుడూ చూస్తూ ఉంటాను.
- నాకు అక్కర్లేదు. - బాగా ఆలోచించి చెప్పండి.
నేను ఫీజు కూడా బాగానే ఇస్తాను.
అదీగాక, నాకు, నా భార్యకు మధ్య సంబంధాల విషయంలో పెద్ద పట్టింపులేవీ లేవు.
దొబ్బేయ్.
అంతా బాగానే ఉందా?
మన్నించాలి, నాకు…
నేను కూడా మీకు నచ్చానేమో అనుకున్నా.
వచ్చి కాపాడినందుకు థ్యాంక్స్.
నిన్నేదో కాపాడాలని నేను అలా అనలేదు.
నాతో మంచిగా ఉండవచ్చు కదా?
చెప్పేది జాగ్రత్తగా విను.
మనిద్దరి మధ్య అంత సన్నిహిత సంబంధం ఏమీ లేదు కదా నీతో మంచిగా ఉండటానికి.
మనిద్దరి మధ్య అసలేమీ లేదు.
నాకు వేరే దారేదీ లేక నీ ఉనికి భరిస్తూ వచ్చాను,
కానీ ఇప్పుడు నేను బలహీనమైన స్థితిలో ఏమీ లేను.
నిన్ను బాగా చూసుకోవాల్సిన బాధ్యత నాపై లేదు, నేను అలా చూసుకోను కూడా.
ఇది చాలా దారుణంగా సాగుతోంది.
మన ప్లాన్ బొక్కబోర్లాపడిందని మనం అంగీకారించాల్సిందే.
నేను అంగీకరించను. తను ఈ రాత్రికే ఇక్కడి నుండి వెళ్లిపోవాలి.
ఎలా?
మనం వాళ్లకి మంచి అవకాశం ఇవ్వలేదు ఇంకా.
అందరూ చూస్తున్నారు.
మనమేం చేయగలం.
చేయగలం.
సెల్లార్ కి వెళ్లి, మెయిన్ ఆఫ్ చేసేయ్.
వెళ్ళు.
హలో, మిత్రులారా!
వినండి, మిత్రులారా.
మనమంతా ఒక ఆట ఆడదామా?
చాలా బాగుంటుంది.
ఒకరు ఒక కోట్ చెప్తారు,
ఆ తర్వాత ఇంకొకరు దాన్ని పూర్తి చేస్తారు.
అది… అది పుస్తకం నుండి కానీ, పాట నుండి కానీ, సినిమా నుండి కూడా అయ్యుండవచ్చు,
కానీ అది ఇతరులు చెప్పగలిగేలా ఉండాలంతే.
మా కుటుంబంతో ఎక్కడికైనా వెళ్లేటప్పుడు, ఈ ఆట ఆడేవాళ్లం.
జూలియన్? నువ్వు ఒక ఉదాహరణ ఇవ్వరాదు.
నాకు ఈ ఆట ఆడాలని లేదులే.
అబ్బా, అలా తిక్కతిక్కగా ప్రవర్తించకు.
"వసంతాలు పూసే నేటి రోజు."
భలే మంచి రోజు పసందైన రోజు
సరే. ముందు నేనే మొదలుపెడతా. సరే మరి.
"కారులు దూరని కారడవి."
"చీమలు దూరని చిట్టడివి."
ఇప్పుడు మీరు చెప్పండి.
కంగారుపడకండి. పాత ఇల్లు కదా. ఫ్యూజు పోయి ఉంటుంది.
షాన్!
సరే! ఒక్క నిమిషం.
ఇవిగోండి.
- అందరికీ పార్టీ స్పెషల్స్. - థ్యాంక్స్, బంగారం.
- అందరూ తలా ఒక లైట్ పట్టుకోండి. - థ్యాంక్యూ.
- ఒక లైట్ తీసుకోండి.
కాఫీ, స్టార్టర్స్ కూడా ఉన్నాయి, కానీ కిచెన్ కి వెళ్లేటప్పుడూ చూసుకొని వెళ్లండి…
జాగ్రత్త.
ఎందుకు ఇంత సమయం తీసుకుంటున్నారు? ఇంత కంటే చీకటిగా చేయగలమా మనం!
కాస్త ఓపిక పట్టు, మన ప్లాన్ సఫలమయ్యే దశలో ఉంది.
- అది నీకేలా తెలుసు? - ఎందుకంటే, మనం అన్నీ సరిగ్గానే చేశాం.
వాళ్లకి తను కావాలి. అది ఇంకాసేపు ఉంటే జరిగిపోతుంది.
జరిగి తీరాలి, షాన్.
నేను ఇంకొక్కరోజు కూడా తనతో ఉండలేను.
ఇది పని చేయకపోతే, ఇంకో ప్లాన్ వేద్దాం.
మనం ఆగే ప్రసక్తే లేదు. నువ్వూ, నేను, జెరికో మాత్రమే ఉండేదాకా అస్సలు ఆగకూడదు.
అదే ముఖ్యం.
ఏంటా శబ్దం?
జెరికో.
మంచాన్ని కట్టేయ్!
ఇటు వైపు. రండి.
బయటకు వెళ్లండి. పదండి!
ఓరి దేవుడా.
మనమంతా ఒకే కుటుంబ సభ్యులం.
అది మీకు అర్థమవ్వాలంటే నేను ఇంకా ఏం చేయాలి?
లియన్.
సబ్ టైటిళ్లను అనువదించినది: రాంప్రసాద్